Hüperaktiivsuse ehk aktiivsus- ja tähelepanuhäire all kannatab 4% täiskasvanutest. Vastavalt Huffington Post-portaalile on diagnoosimata inimeste arv veelgi suurem.    Õige diagnoosi panek on oluline ja sel võib olla hüperaktiivsuse põdejate elukvaliteedile suur mõju. "Täiskasvanueas hüperaktiivsuse all kannatajatel on sageli viletsam palk ja nad on ülejäänud elanikkonnaga võrreldes altimad õnnetustele," märgib Nebraska ülikooli abiprofessor Martin W.  Wetzel. "Võimalikust hüperaktiivsusest annavad tunnistust näiteks rahutus, raskused koolieas, paarisuhteprobleemid, ülesannete ja toimetuste venitamine ja katkestamine, pidev asjade kaotamine, impulsiivsus ja tuline loomus."    Mainitud vaevuse suunas viitavaid tunnuseid on meist üheühel, kuid nende esinemine juba lapsepõlves või noores eas ning häiretest sündiv kahju eri eluolukordades annab põhjust kahtlustada aktiivsus- ja tähelepanuhäiret.    Kas sinagi kannatad hüperaktiivsuse  all? Mainitud häirele osutavad alljärgnevad 15 tunnust:  • rahutus ja kannatamatus;  • madal frustreerumislävi;  • paigal tammumine ja ülekeskendumine;  • meele ja mõtete hajevilolek;  • raskused millegagi alustada;  • flegmaatilisus või üleenergilisus;  • mäluhäired;  • kiired meeleolumuutused;  • suhtlemisoskuse nõrkusest tulenevad raskused sotsiaalsetes suhetes;  • probleemid organiseerimise ja ajakasutusega;  •  soodumus õnnetustesse sattuda; kalduvus riskida ja tegeleda ekstreemaladega;  • õppimisraskused ja ebaõnnestumine intelligentsust eeldavates ülesannetes;  • unehäired ning paigast nihkunud ööpäevarütm;  • tavalisim kaasnähe on masendus;  • ülim tundlikkus.    Allikas: huffingtonpost.com